21.

AICINA DALĪBVALSTIS 1. līdz 2017. gada vidum ieviest valsts rīcības plānu pret mikrobu rezistenci, balstoties uz “Vienas veselības” pieeju un saskaņā ar PVO Vispārējā rīcības plāna mērķiem. Ar valsts rīcības plānu, kas pielāgots attiecīgās valsts situācijai, vajadzētu: a) nodrošināt, lai dažādās jomās veiktajos pasākumos un darbībās, tiktu ņemti vērā sabiedrības veselības apsvērumi par mikrobu rezistenci; b) to vajadzētu izstrādāt un īstenot, sadarbojoties ar visām attiecīgajām ministrijām un attiecīgajām ieinteresētajām personām no sabiedriskā un privātā sektora; c) iekļaut izmērāmus mērķus, lai samazinātu cilvēku un dzīvnieku inficēšanos, antimikrobiālo līdzekļu izmantošanu medicīnas un veterinārijas nozarē un mikrobu rezistences izplatību visās jomās. Minētie mērķi varētu būt kvalitatīvi un/vai kvantitatīvi, un tiem būtu jāpievēršas, īstenojot iedarbīgus pasākumus, kas pielāgoti situācijai attiecīgajās dalībvalstīs; d) iekļaut pasākumus, ar ko samazina mikrobu rezistences izplatības risku un stiprina antimikrobiālo līdzekļu piesardzīgu lietošanu veterinārijā atbilstīgi ES (27) un valstu norādēm, tostarp darbības, lai izvairītos no nekritiskas veterināro antimikrobiālo līdzekļu lietošanas profilaksē, un darbības, lai ierobežotu tādu antimikrobiālo līdzekļu lietošanu dzīvniekiem, kas ir būtiski cilvēku veselībai (piem., lietojums, pamatojoties uz antimikrobiālās uzņēmības testēšanu); e) iekļaut pasākumus, ar ko samazina mikrobu rezistences izplatības risku un stiprina antimikrobiālo līdzekļu piesardzīgu izmantošanu medicīnā, tostarp darbības, lai uzlabotu zāļu izrakstīšanas praksi un lai veicinātu tādu antimikrobiālo līdzekļu piesardzīgu lietošanu, kas ir būtiski cilvēku veselībai (piem., lietojums, pamatojoties un antimikrobiālās uzņēmības testēšanu); f) iekļaut mehānismu valstu rīcības plānu īstenošanai un to progresa uzraudzībai, ietverot veidu, kā vēl vairāk pastiprināt uzraudzību un uzlabot ECDC, EFSA un EMA iesniegto datu par antimikrobiālo līdzekļu lietojumu un par rezistenci cilvēkos, dzīvniekos, pārtikas apritē un, iespējams, apkārtējā vidē, kvalitāti un salīdzināmību; g) iekļaut to, kā dalībvalstīs tiek organizēta un nodrošināta tādu tiesību aktu, kas attiecas uz mikrobu rezistenci, izpilde; h) attiecīgā gadījumā iekļaut izglītošanas programmas un mērķtiecīgas kampaņas, lai uzlabotu informētību patērētāju, dzīvnieku turētāju un atbilstīgo profesiju pārstāvju vidū; 2. ES “Vienas veselības” tīklā iesniegt savus valsts rīcības plānus un dalīties ar labāko pieredzi, apspriest politikas iespējas, veidus, kā labāk koordinēt atbildes rīcību un cits citam sniegt jaunāko informāciju par rīcības plānu īstenošanā gūtajiem panākumiem; 3. atbalstīt dialogu ar farmācijas rūpniecību, lai saglabātu tirgū esošus medicīnā un veterinārmedicīnā izmantojamus iedarbīgus antimikrobiālos līdzekļus, un izskatīt alternatīvus risinājumus, lai nodrošinātu šo antimikrobiālo līdzekļu pieejamību tirgū; 4. pievienoties esošajai kopīgas plānošanas iniciatīvai mikrobu rezistences jomā (28) vai stiprināt savu iesaisti tajā; 5. veicināt un atvieglot tādu pasākumu īstenošanu, ar ko novērš dzīvnieku inficēšanos, piemēram, vakcīnu un bioloģiskā drošuma pasākumu izmantošanu, lai samazinātu infekciju izplatību un līdz ar to – vajadzību lietot antibiotikas; 6. veicināt diagnostikas instrumentu, piemēram, ātro testu izmantošanu un to ieviešanu medicīnas un veterinārijas nozarē kā līdzekli antimikrobiālo līdzekļu izrakstīšanas uzlabošanai;